કર્ણાટક વિધાનસભા ચૂંટણીમાં ત્રિશંકુ વધાનસભાના પરિણામ પચી બુધવારે આજે નિર્ણયનો દિવસ છે. આ દરમિયાન સૂત્રોના જણાવ્યા પ્રમાણે બીજેપી જેડીએસ અને કોંગ્રેસના થઈને કુલ 10 ધારાસભ્યો તોડવાના પ્રયત્નો કરી રહી છે. ભાજપે તેમને વિકલ્પ આપ્યો છે કે, બહુમત પરિક્ષણ વખતે તેઓ ભાજપને વોટ આપે અથવા ગેરહાજર રહે. નોંધનીય છે કે, આજે ભાજપના નેતા પ્રકાશ જાવડેકરે તેમના ધારાસભ્યો સાથે બેઠક શરૂ કરી દીધી છે. જ્યારે જેડીએસની પણ તેમના ધારાસભ્યો સાથે બેઠક કરવામાં આવી રહી છે. જેડીએસના બે ધારાસભ્યો રાજા વેંકટપ્પા નાયકા અને વેંકટ રાવ નાદગૌડા મીટીંગમાં ગેરહાજર હોવાના અહેવાલ છે.